ทุนสำรองประเทศลดตามสกุลเงินต่างประเทศ
ธปท.เผยทุนสำรองประเทศลด 1,500 ล้านเหรียญสหรัฐ อยู่ที่ระดับ 1.757 แสนล้านเหรียญสหรัฐตามสกุลเงินต่างประเทศที่อ่อนค่าลงเมื่อเทียบกับเงินเหรียญสหรัฐ บวกกับเงินทุนต่างชาติไหลออก
29 ต.ค. 2565

ธปท.เผยทุนสำรองประเทศลด 1,500 ล้านเหรียญสหรัฐ อยู่ที่ระดับ 1.757 แสนล้านเหรียญสหรัฐตามสกุลเงินต่างประเทศที่อ่อนค่าลงเมื่อเทียบกับเงินเหรียญสหรัฐ บวกกับเงินทุนต่างชาติไหลออก
เมื่อวันที่2ธ.ค.59 ธนาคารแห่งประเทศไทย (ธปท.) รายงานฐานะเงินทุนสำรองระหว่างประเทศ ณ วันที่ 25 พ.ย.อยู่ที่ระดับ 1.757 แสนล้านเหรียญสหรัฐ หรือ ประมาณ 6.266 ล้านล้านบาท ลดลง 1,500 ล้านเหรียญสหรัฐ หรือ ประมาณ 5.36 หมื่นล้านบาท หากคิดอัตราแลกเปลี่ยนถั่วเฉลี่ยของธปท.ที่ 35.70 บาท/เหรียญสหรัฐ จากสัปดาห์ก่อนหน้าทุนสำรองฯอยู่ที่ระดับ 1.772 แสนล้านเหรียญสหรัฐ หรือ ประมาณ 6.306 ล้านล้านบาท
ขณะที่ ฐานะซื้อเงินตราต่างประเทศล่วงหน้าสุทธิ (Forward) อยู่ที่ระดับ 2.28 หมื่นล้านเหรียญสหรัฐ เพิ่มขึ้น เมื่อเทียบกับสัปดาห์ก่อนที่ 2.16 หมื่นล้านเหรียญสหรัฐ ส่งผลให้ทุนสำรองระหว่างประเทศสุทธิของไทยในปัจจุบันอยู่ที่ระดับ 1.985 แสนล้านเหรียญสหรัฐ ลดลงเล็กน้อยเมือเทียบกับสัปดาห์ก่อนที่ 1.988 แสนล้านเหรียญสหรัฐ
ด้านฐานเงินหรือเงินสดหมุนเวียนในมือภาคเอกชนบวกกับเงินฝากของสถาบันการเงิน ที่ฝากอยู่ที่ธปท.ในปัจจุบันอยู่ที่ระดับ 1.625 ล้านล้านบาท เพิ่มขึ้นจากสัปดาห์ก่อนที่ 1.598 ล้านล้านบาท โดยสภาพคล่องในระบบเศรษฐกิจไทยอยู่ในระดับสูง
ด้านนักค้าเงินธนาคารพาณิชย์ กล่าวว่า ทุนสำรองน่าจะลดลงจากาการตีราคาสินทรัพย์ที่เป็นสกุลเงินตราต่างประเทศเป็นเงินเหรียญสหรัฐลดลง เนื่องจากเงินเหรียญสหรัฐปรับแข็งค่าขึ้นต่อเนื่องตามเศรษฐกิจที่ฟื้นตัวได้ดี บวกกับธนาคารกลางสหรัฐ(เฟด)มีแนวโน้มจะปรับขึ้นดอกเบี้ยในเดือนนี้ด้วย  นอกจากนี้นักลงทุนต่างชาติยังขายหุ้นและตราสารหนี้ไทยนำเงินไหลออกอย่างต่อเนื่อง
สำหรับการเคลื่อนไหวของเงินบาทในขณะนี้อยู่ที่ระดับ 35.63/64 บาท/เหรียญสหรัฐ ใกล้เคียงกับช่วงเช้าที่เปิดตลาดที่ระดับ 35.67 บาท อย่างไรก็ดี ในระยะสั้นเงินบาททยังมีทิศทางอ่อนค่าลงต่อเนื่องตามการไหลออกของเงินทุนไปกลับไปที่สหรัฐฯ ต้นปีถึงปัจจุบันเงินบาทยังแข็งค่าประมาณ 1.04%